Detektif Yaya

Detektif Yaya ialah siri nomik yang diterbitkan di Malaysia. Ia merupakan sempalan dari siri animasi BoBoiBoy. Ia diterbitkan oleh Animonsta Studios dengan kerjasama syarikat penerbitan PTS Publishing House dengan menggunakan imprin PTS Junior. Siri nomik ini ditulis oleh Fatimah "Timie" Zafira yang merupakan penulis skrip animasi BoBoiBoy.

 Penghasilan 
Siri pertama berjudul Detektif Yaya dan Penunggu Gunung Embun telah diterbitkan pada 26 Februari 2016. Sejak menulis skrip untuk animasi BoBoiBoy, Fatimah Zafira selalu terbayang senario harian yang dilalui BoBoiBoy dan kawan-kawannya di sekolah. Dengan menggabungkan elemen misteri dan lawak, maka lahirlah Detektif Yaya.

Siri ini dipenuhi dengan nilai-nilai murni dan diceritakan dari pandangan Yaya yang penuh lawak dan misteri. Watak-watak dalam nomik ini juga berdasarkan watak-watak yang sedia ada dalam siri animasi BoBoiBoy. Misteri dalam siri Detektif Yaya ini membuatkan pembaca berusaha bagi mendapatkan jawapan dan berasa seperti seorang penyiasat.

 Siri penerbitan 
Terdapat lima buah penerbitan dalam siri Detektif Yaya ini, iaitu:

 Detektif Yaya dan Penunggu Gunung Embun
 Detektif Yaya dan Misteri Hantu Harum
 Detektif Yaya dan Misteri Kerongsang Kuasa
 Detektif Yaya VS Detektif ‘NIC’
 Detektif Yaya dan Pengembaraan ke El-Doremido

 Kemunculan 
Detektif Yaya turut muncul dalam antologi komik "Aku, Kau & Superhero" terbitan Komik-M, sebuah lagi imprin PTS yang diterbitkan pada 15 November 2016 dengan judul "Detektif Yaya: Jatuh Sakit" yang merupakan sedutan dari siri Detektif Yaya kelima, Detektif Yaya dan Pengembaraan ke El-Doremido .

 Rujukan 

 Pautan luar 
 Siri Detektif Yaya di PTS Media Group

Kategori:PTS Publishing House
Kategori:Komik terbitan Animonsta Studios